19. ΝΟΜΟΣ υπ’ αριθ. 743 της 7/12 Οκτ. 1943 (ΦΕΚ Α΄ 340) Περί διατάξεών τινων αφορωσών το Ε.Μ.Πολυτεχνείον. Εκυρώθη και διετηρήθη εν ισχύϊ με την εν άρθρ. 1 παρ. 1 και άρθρ. 3 παρ. 1 τροποποίησιν δια της υπ’ αριθ. 295/1946 πράξ. Υπ. Συμβουλίου. Άρθρ.1.-1.Τον Γενικόν Γραμματέα απόντα ή κωλυόμενον αναπληροί ο υπό (του Πρυτάνεως) «της Συγκλήτου» οριζόμενος Τμηματάρχης. 2.Τμηματάρχης απών ή κωλυόμενος αναπληρούται υπό ετέρου Τμηματάρχου οριζομένου υπό του Πρυτάνεως. 3.(Μεταβατική διάταξις). Άρθρ.2.-1.Ο καταρτισμός και η διεκπεραίωσις των διπλωμάτων και των αδειών ασκήσεως επαγγέλματος των αποφοίτων των Ανωτάτων Σχολών υπάγεται εις την αρμοδιότητα του Τμήματος Σχολών. 2.Ο καταρτισμός και η διεκπεραίωσις των πτυχίων των αποφοίτων των Σχολών Υπομηχανικών υπάγεται εις την αρμοδιότητα της Γραμματείας των Σχολών Υπομηχανικών. 3.(Μεταβατική διάταξις). Άρθρ.3.-1.Αι υπό των σπουδαστών των Ανωτάτων Σχολών του Ε.Μ.Π. και των αμθητών των Σ.Υ.Π. καταβαλλόμεναι εγγυήσεις εφ’ όσον δεν αναζητούνται εντός (τριετίας) «πενταετίας» από της αρχικής καταβολής των παραγράφονται εκπιπτόμεναι υπέρ του κεφαλαίου των τελών εγγραφής. 2.δια την ενέργειαν μικρών πληρωμών συμφώνως τω εγκεκριμένω προϋπολογισμώ επιτρέπεται η παρακράτησις ως παγίας προκαταβολής εις χείρας του Προϊσταμένου του Λογιστηρίου ποσού μέχρι (500.000 δραχ.) καθοριζομένου υπό της Συγκλήτου. Το ποσόν της παγίας προκαταβολής αναπροσηρμόσθη εις δραχ. 5.000 (000) δια της υπ’ αριθ. 13349 της 23 Φεβρ./7 Απρ. 1952 αποφ. Υπ. Οικον. και Παιδείας. Σελ. 294 Άρθρ.4.-1.Δύναται να ανατίθεται δι’ αποφάσεως της Συγκλήτου εις το βοηθητικόν διδακτικόν και διοικητικόν προσωπικόν του Ε.Μ.Π. η εκτέλεσις και ετέρας υπηρεσίας επί αποζημιώσει. Το ποσόν της αποζημιώσεως ορίζεται υπό της Συγκλήτου μετά γνώμην της Διαχειριστικής Επιτροπής και έγκρισιν του Υπουργού των Θρησκευμάτων και Εθνικής Παιδείας. Η δαπάνη αύτη βαρύνει την ιδιαιτέραν περιουσίαν του Ε.Μ.Π. 2.Οι βοηθοί υπάγονται εις το βοηθητικόν διδακτικόν προσωπικόν. Άρθρ.5.-(Ηκυρώθη δια της υπ’ αριθ. 295/1946 πράξ. Υπ. Συμβουλίου). Άρθρ.6.-1.Πάσα διάταξις αντικειμένη εις τον παρόντα Νόμον καταργείται. 2.Η ισχύς του παρόντος άρχεται από της δημοσιεύσεως του εις την Εφημερίδα της Κυβερνήσεως. 31.Γ.α.18-19 Οργανισμός Εθνικού Μετσοβίου Πολυτεχνείου 34

[Source: greek_legal_code_raptarchis | Tokens: 2033]